钦定古今图书集成/明伦汇编/家范典/第039卷 > 明方孝孺侯城杂诫 > 《教子孙》
## 钦定古今图书集成/明伦汇编/家范典/第039卷 > 明方孝孺侯城杂诫 > 《教子孙》

为子孙者，欲其悫，不欲其浮；欲其循循然，不欲其额
额然。循循者，善之徒；额额者，恶之符。

又

“国之本”，臣是也；“家之本”，子孙是也。忠信礼让根于性，
化于习，欲其子孙之善而不知教，自弃其家也。

又

爱其子而不教，犹为不爱也；教而不以善，犹为不教
也。有善言而不能行，虽善无益也。故“语人以善者非
难，闻善而不懈者为难。”